שרון דרוקר

שרון דרוקר (נולד ב-26 ביולי 1967) הוא כדורסלן עבר ומאמן כדורסל ישראלי, המאמן את נבחרת ישראל בכדורסל נשים, משמש כעוזר מאמן נבחרת ישראל בכדורסל וכמאמנה של מכבי ראשון לציון מהליגה הלאומית. דרוקר גדל בקבוצת מכבי פתח תקווה תחת המאמן ישראל לב. לאחר מכן שיחק בהפועל אילת ובהמשך שיחק במכבי קריית מוצקין. בעונת 1990/1991 עלה עם הפועל אילת לליגת העל, ובעונת 1993/1994 התמודד עם מכבי קריית מוצקין על העלייה. בגיל 28 החליט לפרוש ממשחק פעיל עקב פציעה בברך. דרוקר החל את קריירת האימון שלו בשנת 1995 כעוזר מאמן של אריק שיבק במכבי עירוני רעננה. בעונת 1999/2000 התמנה דרוקר למאמנה הראשי של הקבוצה ונשאר בתפקיד עד עונת 2001/2002. בעונתו הראשונה בקבוצה העפיל דרוקר לגמר הפלייאוף הישראלי ושם הפסיד למכבי תל אביב 3:1. בקיץ 2002 חתם בקבוצת הפועל גליל עליון ואימן אותה במשך עונה אחת. בשנים 2003-2005 שימש כמאמנה של הפועל ירושלים. בעונת 2003/2004 זכה עם הקבוצה בגביע יול"ב לאחר ניצחון בגמר על ריאל מדריד. בעונת 2005/2006 אימן את קבוצת אוראל גרייט הרוסית. וזכה עמה ביורוקאפ צ'לנג'. את עונת 2006/2007 החל כמאמנה של קבוצת ריטאס וילנה הליטאית, אך פוטר (כשבמאזנו 13 ניצחונות ו-2 הפסדים) על ידי נשיא המועדון, יונאס וינאוסקאס, שידוע ביחסיו העכורים עם מאמנים. הסיבה הרשמית לפיטוריו הייתה: "אי שיתוף שחקני בית". בשנים 2006-2008 שימש כמאמנה של אוסטנדה הבלגית. בשנתו הראשונה בקבוצה זכה עמה באליפות ובשנתו השנייה בגביע. בקיץ 2008 חתם דרוקר בפורטיטודו בולוניה האיטלקית ל-3 שנים, אך חוזהו הופר תוך זמן קצר. המאמן החליט לתבוע את המועדון וחזר לאוסטנדה שהזעיקה אותו כשהיא ממוקמת במקום האחרון בטבלה. מנובמבר 2008 ועד יוני 2010 שימש דרוקר כעוזר מאמן של פיני גרשון בקבוצת מכבי תל אביב. בשנתו הראשונה בקבוצה כעוזר מאמן זכה באליפות המדינה בכדורסל. ביוני 2010 שוחרר ממכבי בעקבות הפסד האליפות להפועל גלבוע גליל. ב-18 ביוני 2013 חתם דרוקר בקבוצת הפועל גלבוע גליל מליגת העל, אותה אימן במהלך עונת 2013–2014 והוביל למקום ה-8 בליגת העל. ב-17 ביוני 2014 חתם דרוקר בקבוצת מכבי ראשון לציון מליגת העל. ב-26 בינואר 2016 מונה למאמן נבחרת בולגריה, אך חודש לאחר מכן ויתר על המשרה לטענתו מסיבות אישיות. ב-14 באפריל 2016 פוטר דרוקר ממכבי ראשון לציון. ב-12 ביולי 2017 מונה למאמן קבוצת אקדמיק סופיה הבולגרית ב-18 בנובמבר 2017, מונה למאמן הפועל אילת באותו זמן היה המאמן השני של האילתים שגם שיחק בעבר בקבוצה ועזב את אקדמיק סופיה. ביוני 2019 חתם לשתי עונות כמאמן הפועל חולון ב-5 בדצמבר פוטר מתפקידו. ביוני 2020 חתם לשנתיים כמאמן בני הרצליה, בסיום עונת 2020/21 עזב את הרצליה לאחר שהקבוצה סיימה במקום ה-11. ומונה למאמן נבחרת ישראל בכדורסל נשים ביוני 2022 מונה למאמן הפועל חיפה מליגת העל, באפריל 2023 פוטר לאחר 14 הפסדים רצופים כאשר הקבוצה במקום ה-11. בעונת 2024/25 מונה בחזרה להיות מאמנה של מכבי ראשון לציון בליגה הלאומית. שרון הוא אחיו של העיתונאי רביב דרוקר. אב לבן ובת מנישואיו הראשונים להדס דרוקר (במקור זוסמן), ובן מהיוצרת הדוקומנטרית ציפי קרליק. מאמן העונה בליגת העל בכדורסל ב-2000. זכייה בגביע יול"ב עם הפועל ירושלים ב-2004. זכייה ביורוקאפ צ'לנג' עם אורל גרייט ב-2005/2006. זכייה באליפות בלגיה עם אוסטנד ב-2007. זכייה בגביע בלגיה עם אוסטנד ב-2008. אליפות המדינה בכדורסל עם מכבי תל אביב כעוזר מאמן ב-2009. מדיה וקבצים בנושא שרון דרוקר בוויקישיתוף שחרור, עמורבן, שרון דרוקר: "עשיתי טעויות", באתר ynet, 12 ביוני 2013 דותן מלאך, מקור ראשון, שרון דרוקר: "עוד אחזור לדבר עם פיני גרשון", באתר nrg‏, 24 באפריל 2015 אהרל'ה ויסברג‏, שרון דרוקר בראיון: "פיני גרשון לא רוצה לראות אותי שמח", באתר וואלה, 11 בפברואר 2016 עירד צפריר, שרון דרוקר: "כשאתה עובד עם יצחק פרי אתה תמיד צריך להיות מוכן לקבל את הסכין", באתר הארץ, 23 באוקטובר 2016 אפרת עמורבן, "צובט לי הלב כשאני צופה ביורוליג", באתר "ידיעות אחרונות", 25 בדצמבר 2018 רשמי: שרון דרוקר מונה למאמן הפועל חיפה, באתר ערוץ הספורט, 5 ביוני 2022 נוסטלגיה לאומית - העולות הגדולות, אתר ספסל אהרל'ה ויסברג, שרון דרוקר פוטר מריטאס וילנה, באתר ynet, 16 בנובמבר 2006 אופירה אסייג, ‏דרוקר חתם ל-3 שנים במכבי: מאוד שמח להצטרף, באתר ONE‏, 1 בדצמבר 2008 שרון דרוקר יאמן את אקדמיק סופיה הבולגרית, באתר וואלה, 12 ביולי 2017 אור שקדי‏, הפועל אילת: שרון דרוקר מונה למאמן הקבוצה, באתר וואלה, 18 בנובמבר 2017 עמית קרקו, ‏שרון דרוקר מונה למאמן הפועל חולון, באתר ONE‏, 14 ביוני 2019